Lingua Theodisca superior antiqua
Lingua Theodisca alta antiqua (Theodisce althochdeutsche Sprache, Althochdeutsch) vigebat annis exinde ab 750 usque ad annum 1050. Temporibus magnarum migrationum gentium orta est de linguis Germanorum per mutationem sonorum linguae Theodiscae altae antiquae (germanische Lautverschiebung) sive breviter mutationem sonorum secundam. Est antiquissima linguae Theodiscae varietas nostrae memoriae litteris tradita. In documento anni 786 verbum theodiscus apparet. In ecclesiae conventu consilia "tam latine quam theodisce" pronuntiata fuisse constat. Lingua Theodisca alta antiqua ad linguam Theodiscam superiorem mediam processit.